***America's Least Wanted*** on yhdysvaltalaisen rock -yhtye Ugly Kid Joen debyyttialbumi, joka julkaistiin syyskuussa 1992. Albumin nimi on parodia kuuluisasta lauseesta "America's Most Wanted". Se on yhtyeen ainoa albumi, jolla on mukana rumpali Mark Davis.

Albumi oli kaupallinen menestys, ja kolme siitä otettua singleä päätyi Mainstream Rock Tracksille ("Neighbor", "Busy Bee" ja "Cats in the Cradle"). "Everything About You" nousi 3. sijalle Ison-Britannian singlelistalla ja 9. sijalle *Billboard* Hot 100 -listalla. "Cats in the Cradle" (cover Harry Chapinin vuoden 1974 folk rock -kappaleesta) nousi myös Billboard Hot 100 -listalle kuudenneksi ja ansaitsi albumin kaksi top 10 Billboard -hittisingleä. Jälkimmäinen kappale pääsi myös sijalle 11 Top 40 Mainstream -listalla. Albumi on myynyt kaksinkertaisen platinalevyn verran.

Albumin tiedot
--------------

Kaksi kappaleista oli aiemmin mukana yhtyeen vuoden 1991 debyytti-EP:llä *As Ugly as They Wanna Be,* vaikka tälle albumille tehtiin pieniä muutoksia: "Madmanin" laulut äänitettiin uudelleen, kun taas "Everything About You" sai puhutun intron, jonka äänitti *Saturday Night Liven* näyttelijä Julia Sweeney Pat-hahmonaan. Kappale oli aiemmin mukana *SNL*-näyttelijöiden tähdittämässä elokuvassa *Wayne's World*, joka julkaistiin seitsemän kuukautta aiemmin. Pat esiintyi myös kappaleen "Neighbor" musiikivideolla.

Albumin CD- ja vinyyliversioiden ero on siinä, että kappale "Goddamn Devil" esiintyy sen ensimmäisenä kappaleena B-puolella.

Kansitaide
----------

Albumin alkuperäinen kansitaide esittää Ugly Kid Joen maskottia Vapaudenpatsaana, joka näyttää keskisormea. Useat kauppaketjut Yhdysvalloissa kieltäytyivät tämän vuoksi myymästä albumia myymälöissään, ja jotakin jälleenmyyjiä varten tehtiin "sensuroitu" versio. Sensuroidussa versiossa Ugly Kid Joe -maskotti on suukapuloituna, hänen toisessa kädessään on käsirauta (joka on peitetty ilmastointiteipillä) ja sidottu köyteen, ja hänen jalkojaan on kääritty ketjuihin. Tätä kuvaa käytettiin alun perin albumin takakannessa. Albumin kuvituksen, samoin kuin kaiken muun promootiotyön sekä *As Ugly as They Wanna Be-* ja *The Very Best of Ugly Kid Joe: As Ugly as It Gets* -albumien kannet teki Whitfield Cranen lukioaikainen ystävä Moish Brennan.

Vastaanotto
-----------

Kaaoszinen Mikko Nissinen sanoi albumin 30-vuotisjuhlapäivänä julkaistussa arviossaan *America's Least Wantedin* olleen "malliesimerkki raskaan rockin metamorfoosista 1990-luvun grungeystävällisen äänimaailman mukaiseksi, kaupallisesti menestyväksi raskaammaksi rockiksi".

Kappaleet
---------

Kaikki kappaleet ovat tehneet Whitfield Crane, Cordell Crockett, Mark Davis, Klaus Eichstadt ja Dave Fortman.

1. "Neighbor" (Crane, Eichstadt) – 4:45
2. "Goddamn Devil" (Eichstadt) – 4:55
3. "Come Tomorrow" (Crane, Crockett, Eichstadt, Roger Lahr) – 4:55
4. "Panhandlin' Prince" (Crane, Eichstadt) – 5:42
5. "Busy Bee" (Fortman) – 4:10
6. "Don't Go" (Crane, Eric Phillips) – 4:33
7. "So Damn Cool" (Crane, Eichstadt) – 4:26
8. "Same Side" (Crane, Crockett, Eichstadt) – 4:51
9. "Cats in the Cradle" ( Harry Chapin, Sandra Chapin ) – 4:02
10. "I'll Keep Tryin'" (Eichstadt, Alan Reed) – 4:59
11. "Everything About You "(Crane, Eichstadt) – 4:20
12. "Madman" ('92 Remix) (Eichstadt) – 3:37
13. "Mr. Recordman" (Eichstadt) – 4:06

Kasettiversioissa kappalelista on seuraavanlainen:

**Ensimmäinen puoli:**

1. "Neighbor" (Crane, Eichstadt) – 4:43
2. "Come Tomorrow" (Crane, Crockett, Eichstadt, Roger Lahr) – 4:54
3. "Panhandlin' Prince" (Crane, Eichstadt) – 5:41
4. "Busy Bee" (Fortman) – 4:08
5. "Don't Go" (Crane, Eric Phillips) – 4:30
6. "So Damn Cool" (Crane, Eichstadt) – 4:24

**Toinen puoli:**

1. "Goddamn Devil" (Eichstadt) – 4:53
2. "Same Side" (Crane, Crockett, Eichstadt) – 4:48
3. "Cats in the Cradle" (Harry Chapin, Sandra Chapin) – 4:01
4. "I'll Keep Tryin'" (Eichstadt, Alan Reed) – 4:58
5. "Everything About You" (Crane, Eichstadt) – 4:20
6. "Madman" ('92 Remix) (Eichstadt) – 3:37
7. "Mr. Recordman" (Eichstadt) – 4:11

Kokoonpano
----------

* Whitfield Crane - laulu
* Cordell Crockett - basso, laulu, taustalaulu
* Klaus Eichstadt - kitara, laulu, taustalaulu, laulu kappaleessa "Mr. Recordman"
* Dave Fortman - kitara, laulu, taustalaulu
* Mark Davis – lyömäsoittimet, rummut

### Muut

* Jennifer Barry - taustalaulu
* Rob Halford - taustalaulu kappaleessa "Goddamn Devil"
* Carrie Hamilton - piano kappaleessa "Everything About You"
* Stephen Perkins - lyömäsoittimeet
* Dean Pleasants - rytmikitara kappaleessa "Same Side"
* Julia Sweeney - puhe kappaleissa "Goddamn Devil" ja "Everything About You"
* Jay Baumgardner - uudelleenmiksaus
* Greg Calbi - masterointi
* Mark Dodson - tuottaja
* Michael Dodson - tuottaja, miksaus
* Ryan Dorn - tuottaja
* Michael Levine - valokuvat
* Randy Long - miksaus
* Ugly Kid Joe - miksaus

Lähteet
-------

1. ↑  Gold & Platinum Searchable Database - May 19, 2014 RIAA. Viitattu 19.05.2014.
2. ↑  Nissinen, Mikko: Naapuruston lutuiset häiriköt – klassikkoarviossa Ugly Kid Joen 30-vuotias "America’s Least Wanted" *Kaaoszine*.  08.09.2022.  Arkistoitu. Viitattu 26.10.2022.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* MusicBrainz release group

 |

 |